UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Venemaa rünnakus Dniprole hukkus vähemalt 30 inimest
#000003
Venemaa korraldas nädalavahetusel Ukrainale kaks suurt raketirünnakut. Kõige enam laastas rünnak Dnipro linna lõunaosas asuvat kortermaja, kus kohalike võimude andmetel hukkus vähemalt 30 inimest. Päästetöötajad jätkavad sündmuskohal rusude koristamist.
#000005
Oluline pühapäeval 15. jaanuaril kell 22.25:
#000006
- Vene vägede rünnakus Hersoni linna elamupiirkonnale sai seitse inimest vigastada, ütles Hersoni oblasti kuberner;
#000007
- NATO peasekretäri sõnul saab Ukraina lääneriikidelt peagi raskerelvastust juurde;
#000008
- Briti kaitseministeeriumi hinnangul võib Venemaa tõsta ajateenijate eapiiri, et suurendada Ukrainasse sõdima minejate arvu ilma uut osalist mobilisatsiooni väljakuulutamata;
#000010
- Ukraina sõnul tühistas Venemaa viimasel hetkel vangide vahetuse;
#000011
- Soledari linna saatuse kohta annavad osapooled vastukäivaid väiteid.
#000012
Vene väed jätkasid Hersoni pommitamist
#000013
Vene väed jätkasid pühapäeval Hersoni linna elamupiirkondade pommitamist, teatasid kohalikud võimud.
#000014
Hersoni oblasti kuberner Jaroslav Januševõtš teatas sotsiaalmeedias, et Hersonis jäid rünnaku alla muu hulgas kohaliku Punase Risti esinduse hoone, puuetega laste rehabilitatsioonikeskus ja üliõpilaste ühiselamu ümbrus.
#000015
Tema sõnul puhkes Punase Risti hoones pommitamise tõttu tulekahju. Laste rehabilitatsioonikeskusel lendasid Januševõtši sõnul rünnaku tõttu uksed ja aknad eest.
#000016
"Vene mürsud kukkusid tudengite ühiselamu lähedale. Venelased pommitasid ka era- ja kortermaju," lisas ta.
#000017
Tema sõnul sai Hersoni linnas rünnakutes vigastada vähemalt seitse inimest, neist üks raskelt.
#000018
Ukraina väed vabastasid Hersoni linna Vene vägede okupatsiooni alt mulllu novembris.
#000019
Dnipro tornmaja hukkunute arv tõusis 30 inimeseni
#000020
Dnipro tornmaja vastu suunatud Venemaa raketilöögi hukkunute arv on tõusnud 30 inimeseni, ütles Dnipropetrovski oblasti juhi nõunik Natalja Babatšenko Ukraina meediale.
#000021
Tema sõnul päästetööd endiselt käivad ning rusude all võib olla veel 30 kuni 40 inimest.
#000022
Babatšenko sõnul viigi raketilöögi järel 75 inimest haiglasse, kellest 30 jäeti ravile. 12 vigasaanu seisund on tema sõnul raske.
#000023
President Volodõmõr Zelenski teatas varem, et rünnakus hävis 72 korterit ning enam kui 230 korterit said kahjustada.
#000024
Selle kohta, kas Dnipro kortermaja rünnak oli tahtlik, räägivad erinevad allikad erinevat juttu, ütles Eesti Kaitseliidu ülem brigaadikindral Riho Ühtegi ETV saates "Ukraina stuudio". "On öeldud ka seda, et rakett, mis korrusmaja tabas, lasti alla tegelikkuses ja see kukkus, aktiveerus selle maja trepikojas. See on näiteks üks versioonidest. Eks seda lähipäevad näitavad, mis seal täpselt juhtus. Ilmselt see korrusmaja ikkagi ise sihtmärgiks ei olnud, aga arvestades, et kasutatakse tänasel päeval juba üle 40 aasta vanust laskemoona, siis täpsust sellel väga ei ole," rääkis Ühtegi.
#000025
Vene kaitseministeerium: raketirünnakud täitsid eesmärki
#000026
Vene kaitseministeerium ütles pühapäeval sotsiaalmeedias, et hiljutisimad raketirünnakud üle kogu Ukraina täitsid oma eesmärki. "Kõik määratud sihtmärgid tabati. Rünnaku eesmärk on täidetud."
#000027
Ministeerium ütles teates, et raketid tulistati "Ukraina sõjalise juhtimise ja kontrollisüsteemi ning sellega seotud energiarajatiste pihta". Ministeerium ei maininud Dnipros juhtunut.
#000028
Hersoni oblasti kuberneri Jaroslav Januševõtši teatel ründasid Vene väed pühapäeval Hersoni linnas elamurajooni ja esialgsetel andmetel sai seal seitse inimest vigastada.
#000029
Stoltenberg: Ukraina saab läänelt peagi raskerelvastust juurde
#000030
"Hiljutised raske sõjavarustuse lubadused on olulised – ja ma ootan lähitulevikus seda juurde," ütles ta.
#000032
"Me oleme sõja otsustavas etapis. Seetõttu on tähtis, et me annaksime Ukrainale relv, mida ta võiduks vajab," sõnas Stoltenberg.
#000033
Briti kaitseministeerium analüüsis Venemaa võimalikku ajateenistuse eapiiri tõstmist
#000036
Suurbritannia kaitseministeerium märkis pühapäeval, et Venemaa riigiduuma kaitsekomitee juht Andrei Kartapolov teatas sel nädalal, et Venemaa võib tõsta ajateenijate ülemist eapiiri 27 eluaastalt 30 eluaastale. Kartapolovi sõnul on sellise sammu eesmärk võimaldada Venemaa vägede suurendamist 30 protsenti.
#000037
Briti kaitseministeeriumi sõnul toetas Venemaa liider Vladimir Putin eelmisel aastal seda plaani ning Vene ametnikud püüavad selle kohta avalikku arvamust saada.
#000038
"On reaalne võimalus, et Venemaa liidrid loodavad, et ajateenijate eakriteeriumi muutmine suurendab Ukrainasse võitlema saatmiseks inimeste arvu ning tekitab samas elanikkonnas vähem muret kui uue osalise mobilisatsiooni väljakuulutamine," arutles Briti ministeerium.
#000039
Vene-Ukraina vangide vahetus jäi ära
#000040
Venemaa tühistas viimasel hetkel laupäeval plaanitud sõjavangide vahetuse, teatas Ukraina vangidega tegelev asutus. Sõjavangide kohtlemise koordinatsioonistaap kirjutas Telegramis: "Vene poolega oli täna kavas järjekordne vangide vahetusvoor. See aga jäi Vene poole initsiatiivil viimasel hetkel ära."
#000041
Reuters teatas ka, et Venemaa inimõiguste voliniku Tatjana Moskalkova büroo ei vastanud kohe kommentaaripalvele.
#000042
Venemaa ja Ukraina on korraldanud arvukalt vangide vahetusi – viimati 8. jaanuaril.
#000043
Soledari saatuse osas püsib ebakindlus – Venemaa väidab end olevat soolakaevanduslinna vallutanud, kuid Kiiev eitab Venemaa võitu.
#000044
Mõlemad pooled on siiski tunnistanud lahingus Ida-Ukraina linna pärast suuri kaotusi.
#000045
Agence France-Presse teatas, et Ukraina sõjaline kuberner Donetski idapoolses piirkonnas rõhutas laupäeval, et "Soledari kontrollivad Ukraina võimud, meie sõjavägi kontrollib seda". "Lahingud jätkuvad linnas ja väljaspool seda", lisas ta.
#000046
Tema vastused olid suunatud Venemaa kaitseministeeriumi reedestele väidetele, et Venemaa oli eelmisel päeval Soledari vabastamise lõpule viinud.
#000047
Enne sõda umbes 10 000 elanikuga tööstuslinn on ägedate võitluste tõttu rusudeks muutunud.
#000048
Öösel jätkusid otsingud Dnipro kortermaja rusude alt
#000049
Ukraina võimud ütlesid laupäeval, et rünnaku sihtmärgiks oli Ukraina energiataristu, mis on jätk strateegiale jätta riik elektrienergiata ja piirata selle võitlusvõimet.
#000050
Teise rünnaku ajal pärastlõunal tabas üks rakett Dnipro üheksakorruselist kortermaja ja hävitas suure osa hoonest. Ukraina kõrge riigiametniku Kõrõlo Tõmošenko sõnul üritasid päästetöötajad rusudest ellujäänuid välja tuua. Ta postitas pildi kraanast, öeldes, et endiselt oma korterites olevad inimesed kasutasid päästetöötajate tähelepanu püüdmiseks telefone.
#000051
Tõmošenko lisas Telegramis, et tundis seda kvartalit hästi, sest ta sündis ja elas läheduses. "Me koristame terve öö rususid," ütles sündmuskohal viibinud Tõmošenko.
#000052
Rünnakus sai surma vähemalt 14 inimest, sealhulgas 15-aastane tüdruk, ja haavata 64 inimest, ütles Dnipropetrovski kuberner Valentõn Reznitšenko Telegramis. Ta lisas, et vigastatute hulgas oli seitse last, kellest noorim on kolmeaastane.
#000053
Tema sõnul on seni rusude alt välja tõstetud 38 inimest ja otsingud jätkuvad.
#000054
Laupäevahommikuses esimeses rünnakus hävis ka elumaja Kiievi oblastis Kopülivi külas, kuid inimohvrite kohta pole teateid.
#000055
Rünnaku ajal said löögi ka energiarajatised. Harkivis teatati pärast esimest rünnakut elektrikatkestustest. Ukraina energiaminister Herman Haluštšenko ütles, et mitmes linnas on võrgu stabiliseerimiseks sisse viidud hädaseiskamised ja et "järgmised päevad on keerulised".
#000056
Ühtegi: Soledar on esile kerkinud Vene armee ja wagnerlaste tüli tõttu
#000057
Peeter Tali: kaitseväe juhataja kaitseks ehk Ajalugu ei ole kaugeltki läbi
#000058
Kell 21.40 "Valimisstuudio": erakondade esindajad riigikaitsest ja julgeolekust
#000063
Õiguskantsler: riik kohtles ettevõtjaid koroonatoetusi makstes ebavõrdselt
#000064
Venemaa rahvaarv vähenes 2022. aastal üle poole miljoni inimese võrra
#000067
Azovstali kaitsjad: Ukraina põgenikule tuleks esitada kolm kontrollküsimust
#000070
Ukraina luure: riigi pinnal on üle 300 000 Vene sõduri
#000071
Ryanair sulgeb Tallinnast veel seitse lennuliini
#000073
Põhjamaad lahkuvad rahvusvahelisest ajakirjanike liidust
#000075
Maksu- ja tolliamet avastas salajase sigaretitehase
#000076
USA süüdistab Venemaad uue START-lepingu rikkumises
#000078
Veebruari algus toob veidi kargema õhu
#000079
Riiber ei pruugi enne MM-i enam starti tulla
#000081
Kratt ennustab Pariisi kliimaeesmärgi purunemist lähikümnendiks
#000083
Türgi välisminister: meie julgeolekumuredega tuleb samuti arvestada
#000088
Rootsi erakondade juhid arutasid peaministri kutsel julgeolekuolukorda
#000090